**Ministru kabineta rīkojuma projekta „Grozījumi Ministru kabineta 2013.gada 4.jūnija rīkojumā Nr.232 „Par Preventīvo piespiedu līdzekļu koncepciju”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Grozījumi Ministru kabineta 2013.gada 4.jūnija rīkojumā Nr.232 „Par Preventīvo piespiedu līdzekļu koncepciju”” (turpmāk – Projekts) izstrādāts pēc Tieslietu ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2013.gada 4.jūnija rīkojumu Nr.232 „Par Preventīvo piespiedu līdzekļu koncepciju” (turpmāk – MK rīkojums) tika atbalstīts Tieslietu ministrijā izstrādātais politikas plānošanas dokuments „Preventīvo piespiedu līdzekļu koncepcija” (turpmāk – Koncepcija), kas paredz Latvijā izveidot preventīvo piespiedu līdzekļu sistēmu.  Koncepcijā paredzēto risinājumu īstenošanai ir nepieciešams izstrādāt Preventīvo piespiedu līdzekļu likumu, kā arī grozīt virkni spēkā esošu normatīvo aktu.  Atbilstoši MK rīkojuma 2.punktam Tieslietu ministrija kopā ar Iekšlietu ministriju, Labklājības ministriju un Ekonomikas ministriju tika noteiktas par atbildīgajām institūcijām Koncepcijas īstenošanā. Saskaņā ar MK rīkojuma 3.punktu Tieslietu ministrijai tika uzdots izveidot darba grupu, lai izstrādātu Preventīvo piespiedu līdzekļu likumprojektu un saistīto normatīvo aktu projektus. Tieslietu ministrija izveidoja darba grupu (Tieslietu ministra 2013.gada 12.augusta rīkojums Nr.1-1/343), kurā piedalās nozaru ministriju, citu valsts un pašvaldību iestāžu, kā arī nevalstisko organizāciju pārstāvji.  Pašreiz Preventīvo piespiedu līdzekļu likumprojekts ir izstrādes stadijā un pie tā notiek aktīvs darbs. Darba grupas sanāksmes notiek katru nedēļu, un darba grupa ir izstrādājusi Preventīvo piespiedu līdzekļu likumprojekta sākotnējo redakciju, taču joprojām jāturpina diskusijas, lai rastu risinājumu atklātajiem problēmjautājumiem un vienotos par vairāku pantu redakcijām. Tāpat atbilstoši MK rīkojuma 5.punktam Iekšlietu ministrijai, Labklājības ministrijai un Ekonomikas ministrijai savas kompetences ietvaros jāizstrādā ar Koncepcijas īstenošanu saistīto normatīvo aktu projekti un jāvirza tie Tieslietu ministrijas izveidotajā darba grupā, taču darbs pie saistīto normatīvo aktu projektu izstrādes vēl turpinās. Tāpat ir nepieciešams veikt ar preventīvo piespiedu līdzekļu sistēmas ieviešanu saistītos aprēķinus, lai noteiktu tās finansiālo ietekmi uz budžetu.  Ņemot vērā iepriekš minētos apstākļus, objektīvi nav iespējams izstrādāt Preventīvo piespiedu līdzekļu likumprojektu un saistīto normatīvo aktu projektus MK rīkojuma 6.punktā noteiktajā izpildes termiņā, līdz ar to minēto normatīvo aktu projektus nav iespējams pagūt iesniegt Ministru kabinetā līdz 2015.gada 1.februārim, tāpēc nepieciešams pagarināt MK rīkojuma 6.punktā noteiktā uzdevuma izpildes termiņu.  Tāpat minēto apstākļu dēļ nevar pagūt MK rīkojuma 7. un 9.punktā noteiktajos izpildes termiņos izstrādāt ar metodiskās vadības īstenošanu un datubāzes darbību saistīto normatīvo aktu projektus un noteikt kārtību, kādā pašvaldībām tiks piešķirti valsts budžeta līdzekļi Koncepcijas īstenošanai, līdz ar to nepieciešams pagarināt arī MK rīkojuma 7. un 9.punktā noteikto uzdevumu izpildes termiņus. |
| 3. | Projekta izstrādē iesaistītās institūcijas | Projekta izstrādē netika iesaistītas citas institūcijas, bet Tieslietu ministrijas izveidotajā darba grupā tika pārrunāts jautājums par MK rīkojuma 6., 7. un 9.punktā noteikto uzdevumu izpildes termiņu pagarinājumu, un darba grupas dalībnieki piekrita piedāvātajam risinājumam. |
| 4. | Cita informācija | Nav. |

*Anotācijas II, III, IV, V, VI, VII sadaļa – projekts šīs jomas neskar.*

Tieslietu ministrs Dz.Rasnačs

22.11.2014. 09:22

467

S.Dzalbe

67036938; Sintija.Dzalbe@tm.gov.lv